Adɛn Nti na Munni Easter?
Nsɛm a nkurɔfo ka to yɛn so
Nea nkurɔfo ka: Yehowa Adansefo nyɛ Kristofo nti na wonni Easter no.
Nokwasɛm: Yegye di sɛ Yesu Kristo ne yɛn Agyenkwa, enti yɛbɔ yɛn ho mmɔden paa di “
n’anammɔn akyi pɛɛ.”
Nea nkurɔfo ka: Munnye nni sɛ wonyanee Yesu fii awufo mu.
Nokwasɛm: Yegye di sɛ Yesu nyan fii awufo mu; yenim sɛ obi ntumi nka sɛ ɔyɛ Kristoni bere a onnye saa asɛm no nni, enti yɛka ho asɛm paa wɔ yɛn asɛnka adwuma no mu.
Nea nkurɔfo ka: Anigye a ɛwɔ Easter mu a abɔ mo mma no, ɛnhaw mo.
Nokwasɛm: Yɛpɛ yɛn mma asɛm, enti yenya adagyew tete wɔn, na yɛyɛ yɛn fam de nyinaa de hwɛ sɛ wɔn ani begye.
Adɛn nti na Yehowa Adansefo nni Easter?
Easter nni Bible mu.
Yesu anka sɛ yɛnkae ne wusɔre, na mmom ose yɛnkae ne wu. Bere a Bible ka sɛ Yesu wui no, saa bere no pɛpɛɛpɛ na yɛkae ne wu no afe biara.
—Luka 22: 19, 20.
Yegye di sɛ abawo ne nnɔbae ho amanne a na ɛwɔ hɔ tete no, emu na Easter fi bae. Ɛno nti Onyankopɔn mpɛ sɛ yedi Easter. ‘
Ɔmpɛ sɛ ɔne obi bɛkyɛ ɔsom a yɛde ma no’ no, na okyi sɛ yɛde nneyɛe a n’ani nnye ho bɛfrafra ne som.
—Exodus 20:5; 1 Ahene 18:21.
Yegye di sɛ Easter a yenni no ne Bible hyia paa; Bible no ara ka sɛ ɛnsɛ sɛ yedi nnipa atetesɛm so kɛkɛ, na mmom yɛmfa “
nyansa ne adwempa” nyɛ adwuma. (Mmebusɛm 3:
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn cjk_Latn twi_Latn twi_Latn twi_Latn twi_Latn twi_Latn